TÖRVÉNYEINK TÖRTÉNETE AZ AUSZTRIAI HÁZ ALATT. 325 
vén, vagy is a béke már meg lévén mind a magyarokkal mind a törökkel 
kötve, a királyi felség azt tartsa és tartassa meg, s Magyarországban és 
kapcsolt részeiben az országnak tudta és megegyezése nélkül hadat ne in- 
dítson, se oda külföldi katonát be ne hozzon. 
A 3-ik ágazatban a bécsi békekötés 3-ik ágazatában kikötött nádor- 
választás iránt toldólag határoztatik : hogy a királyi felség nádori hivatalra 
minél előbb két római katholikus és két evangelikus egyént jelöljön ki az 
ország rendei általi választásra. Továbbá hogy, ha ezen választatandó nádor 
netalán rövid idő alatt elhalna, új nádorválasztásra a király egy évnek le- 
folyása alatt egy általános külön országgyűlést hirdessen, mit ha tenni ő fel- 
sége nem akarna, vagy elmulasztana, ily esetben csupán ezen határozatnak 
vagyis ágazatnak erejével az ország birája, vagy az nem létezendvén , a 
tárnokmester ilyetén nádorválasztási különös országgyűlésnek becsület- 
és hivatal-veszteség alatti hirdetésére teljes hatalommal felruháztatik. — A 
személyes jelenlétnek hivatalára nézve pedig a bécsi béke-szerződésnek 
határozatát megváltoztatva rendelik: hogy az ország rendeinek hívséges- 
küjök alól Rudolf király által történt felmentetésök által ezen hivatal más 
bárói hivatalokkal együtt ideiglen megszünvén, hazánk rendeletei szerint a 
magyar tanácsnak meghallgatásával újonan töltessék be. 
Jegyzet. Ezen ágazat, mennyire a bécsi békeszerződés 3-ik ágazatának rende- 
letét megtoldja, vagy azon változást teszen , a személyes jelenléti hivatalnak betöltésére 
nézve ugyan magánál a dolog természeténél fogvást, a nádorválasztásra nézve pedig a 
rendelkezésnek szavait tekintve csak azonegy esetre hozott ideigleni törvény. 
A 4-ik ágazatban a bécsi szerződésnek 4-ik ágazata iránt az ország 
rendei kivánják : hogy a korona régi ékszereivel, s a királyi könyvekkel és 
oklevelekkel együtt nem egyedűl a választatandó királynak, hanem az or- 
szág rendeinek is lévén a császári felségtől átadva, a bécsi ágazatok és ha- 
zánk szokása szerint mindjárt Pozsonyba hozassék, és akoronázásnak meg- 
történte után azoknak , kik a világi született magyarok közól annak óőrzé- 
sére választatandnak , kezei között az országban hagyassék. 
Az 5-ik ágazatban a bécsi szerződés 5-ik ágazatának következésé- 
ben csak az határoztatik: hogy a király főkincstárnokot magyar tanácsá- 
val a világiak közól még a jelen országgyűlés alatt nevezzen, kinek az ud- 
vari vagy ausztriai kamarától semmiféle függése se legyen, és hogy ezu- 
tán külső nemzetbeliek magokat az országnak és kapcsolt részeinek sem- 
